ตลาดหุ้นสหรัฐฯปิดในกรอบแคบ
ตลาดหุ้นสหรัฐปิดผสมผสาน หลังนักลงทุน กังวลวิกฤตหนี้ยุโรป ขณะที่ราคาน้ำมันดิ่งลงอย่างแรง
12 ม.ค. 2555

ตลาดหุ้นสหรัฐปิดผสมผสาน หลังนักลงทุน กังวลวิกฤตหนี้ยุโรป ขณะที่ราคาน้ำมันดิ่งลงอย่างแรง 
ความกังวลที่เพิ่มขึ้นต่อวิกฤตหนี้ยูโรโซนส่งผลให้ตลาดหุ้นสหรัฐฯวานนี้(11ธ.ค.) ปิดผสมผสาน  ดัชนีหุ้นดาวโจนส์ ลดลง 13.02 จุด (0.10 เปอร์เซ็นต์) ปิดที่ 12,449.45 แนสแดค เพิ่มขึ้น 8.26 จุด (0.31 เปอร์เซ็นต์) ปิดที่ 2,710.76 เอสแอนด์พี เพิ่มขึ้น 0.40 จุด (0.03 เปอร์เซ็นต์) ปิดที่ 1,292.48
ขณะที่ราคาน้ำมันดิ่งลงอย่างแรง หลังสต๊อกเชื้อเพลิงในสหรัฐฯเพิ่มขึ้นอย่างมากและความกังวลที่เพิ่มขึ้นต่อวิกฤตหนี้ยูโรโซนจากการเติบโตที่ชะลอตัวลงของเยอรมนี       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 1.37 ดอลลาร์ ปิดที่ 100.87 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.04 ดอลลาร์ ปิดที่ 112.24 ดอลลาร์ต่อบาร์เรล